Уоңка (фильм)

Уоңка (кейде Уоңқа; ) — Чарли және шоколад фабрикасы хикаятына негізделген фэнтези жанрындағы америкалық-британдық фильм-мюзикл, Уилли Уоңка және шоколад фабрикасы (1971) фильмінің приквелы. Фильмнің режиссёрі — Пол Кинг, дистрибьюторы — Warner Bros. Pictures және басты рөл сомдаған актерлері — Тимоти Шаламе, Киган-Майкл Кей, Салли Хокинс, Роуэн Аткинсон және басқалары. Фильм 2023 жылғы 15 желтоқсанда жарық көрді.

Фильм Уилли Уоңканың қалай шоколад фабрикасын ашқаны жайлы баяндайды. 

 Рөл сомдағандар 
 Тимоти Шаламе — Уилли Уоңка
 Киган-Майкл Кей — жемқор полиция басшысы
 Салли Хокинс — Уилли Уоңканың анасы
 Роуэн Аткинсон — жемқор шіркеу басшысы
 Оливия Колман
 Джим Картер
  — Фикльгрубер
 Том Дэвис



 Патерсон Джозеф — Артур Слагворт 
 Хью Грант — Лофти, Уоңканың досы болатын Умпа-Лумп 
 Калах Лейн
 Мэтт Лукас — Продноуз
 Колин О'Брайен — жас Уилли Уоңка
 Наташа Ротуэлл — Пайпер Бенц



 Өндірісі 
2016 жылғы қазанда Warner Bros. Pictures Роалд Далдың Чарли және шоколад фабрикасы хикаятына қайта құқығын алды, Дэвид Хейман мен Майкл Сиглдың басшылығында сол хикаят негізінде жаңа фильмнің жасалып жатқаны жарияланды.  2018 жылы жоспарланған актерлер тізімінде Дональд Гловер, Райан Гослинг және Эзра Миллердің бар болғаны  және фильмнің Уилли Уоңка және шоколад фабрикасының (1971) приквелы болатыны  белгілі болды.

2021 жылғы қаңтарда фильм режиссерінің Пол Кинг болғаны  және басты рөлді Тимоти Шаламе, не Том Холланд сомдайтыны  және фильм атауының «Уоңка» () болатыны жарияланды. Мамыр айында рөлге Шаламе таңдалды және фильмде бірнеше музыкалық нөмірдің орын алатыны белгілі болды. Кингтің айтуынша Шаламе оның жалғыз таңдауы болған, Кинг YouTubeтан Шаламенің мектептегі актерлігін көріп, оның мюзиклге икемі бар даусы, керек хореографиялық қабілеті бар екенін көргесін Шаламені таңдағанын айтқан. Шаламеге қатысқаны үшін 9 миллион доллар берілді. 

 Релизі 
«Уоңка» фильмінің 2023 жылғы 20 қарашада Токиода арнайы тұсаукесері болды, оған режиссері Пол Кинг, продюсерлері Дэвид Хейман, Александра Дербюшир және жұлдыздары Тимоти Шаламе мен Хью Грант қатысты. Фильмнің дүние жүзі бойынша тұсаукесері 28 қарашада, Лондондағы Royal Festival Hallда орын алды, фильмнің театр тұсаукесері Ұлыбританияда 8 желтоқсанда болды. Фильм бастапқыда 17 наурыз күні жарыққа шығады деп жоспарланған еді.

 Қабылдауы 
 Түсімі 
22 желтоқсан, 2023 жылғы санақ бойынша фильм АҚШ пен Канадада 57.5 миллион доллар жинаса, басқа территорияларда 113.2 миллион және жалпы дүние жүзінде 170.7 миллион доллар жинаған.

 Сыншылардың пікірі 
Rotten Tomatoes 276 сыншыларының 84% фильмге оң баға берді, фильмнің орташа рейтингі 7.3/10 болды. CinemaScore сайтының көрермендері фильмді A+ пен F арасындағы бағалау жүйесі бойынша фильмді "A–" бағасын қойды және PostTrak көрермендері оған 85% оң баға берді, олардың 64% фильмді басқаларға ұсынамыз деді.

 Ескертпелер 

 Дереккөздер 

 Сыртқы сілтемелер 
 Фильмнің ресми сайты 
 IMDbдегі Уоңқа 
 Ticketon сайтындағы Уоңқа 

Санат:Ағылшын тіліндегі фильмдер
Санат:2023 жылғы фильмдер
Санат:Роалд Дал шығармаларының экрандаулары
Санат:Әдеби ертегілердің экрандаулары
Санат:2023 жылғы АҚШ фильмдері
Санат:2023 жылғы Ұлыбритания фильмдері
Санат:Приквел-фильмдер
Санат:Ұлыбритания романдарының экрандаулары
Санат:Heyday Films фильмдері
Санат:Warner Bros. фильмдері
Санат:Жастар фильмдері